Sébastien Ogier

Sébastien Ogier (sündinud 17. detsembril 1983 Gapis) on Prantsusmaa rallisõitja, üheksakordne maailmameister (2013–2018, 2020-2021, 2025). 

Karjäärist
Ogier alustas rallikarjääri 2005. aastal Prantsusmaal. Ta võitis 2006. aastal Peugeot 206 karika (kaassõitja Julien Ingrassia) .  

Ogier' kaardilugeja on Vincent Landais. 

Oma esimesel hooajal WRC-sarjas 2008. aastal tuli ta juunioride maailmameistriks (JWRC), sõites Citroën C2 S1600-ga. Esimese rallivõidu sai (JWRC-sarjas) ta Mehhiko rallil. 2008. aasta maailma rallimeistrivõistluste (WRC) arvestuses sai ta oma esimese punkti GB Walesi rallil ühe kiiruskatse 8. koha eest, sõites Citroën C4-ga.Ogier rolls out in Resolfen. www.autosport.com/wrc, 6. detsember 2008. Ogier edutati 2009. aasta hooajaks Citroën Junior Teami täiskohaga sõitjaks. Oma esimese poodiumikoha WRC-sarjas sai ta 2009. aasta Akropolise rallil, mille ta lõpetas kokkuvõttes teisena Mikko Hirvoneni järel.Ogier: Podium will ease pressure. www.autosport.com/wrc, 15. juuni 2009. 2010. aasta hooajal sõitis ta Citroën World Rally Teami koosseisus ja saavutas Portugali rallil oma karjääri esimese WRC-ralli võidu. 

Ogier kindlustas 2011. aasta hooajaks endale Citroëni tehasemeeskonnas täiskoha. 2012. aasta hooaja eel liitus ta Volkswageni tehasemeeskonnaga ja sõitis Škoda Fabia S2000-ga. 2013. aasta hooajal sõitis ta esimest korda Volkswagen Polo R WRC-ga, millega ta võitis oma esimese WRC-sõitjate tiitli üheksa rallivõiduga 13 etapilt.Sébastien Ogier World Rally Champion. www.sebastien-ogier.com. 2014., 2015. ja 2016. aastal võitis ta veel kolm järjestikust sõitjate tiitlit Volkswageni meeskonnas. 

2017. ja 2018. aastal tuli ta maailmameistriks Ford Fiesta roolis, võisteldes M-Sport World Rally Teami koosseisus. 2019. aasta hooajal liitus ta Citroën World Rally Teamiga ning saavutas hooaja kokkuvõttes 3. koha.Citroen leaves World Rally Championship and blames Ogier's exit. www.autosport.com/wrc/news, 20. november 2019-

2020. aastal ühines ta Toyota Gazoo Racing WRT meeskonnaga ning võitis sõitja tiitlid nii 2020. kui 2021. hooajal Toyota Yaris WRC-ga sõites. Alates 2022. aasta hooajast on ta võistelnud valitud rallidel jätkuvalt Toyota meeskonna koosseisus, olles 2022. aastal kokkuvõttes 6., 2023. aastal 5. ja 2024. aastal 4. 

2025. aasta hooaega alustas Sébastien Ogier 10. rallivõiduga Monte Carlo rallil.

Sportlikud tulemused
 Tiitlid 
HooaegVõistlusAuto 2007 French 206 Cup  Peugeot 206 2008 Junior World Rally  Citroën C2 S1600 2013 World Rally Championship Volkswagen Polo R WRC 2014 World Rally Championship Volkswagen Polo R WRC 2015 World Rally Championship Volkswagen Polo R WRC 2016 World Rally Championship Volkswagen Polo R WRC 2017 World Rally Championship Ford Fiesta WRC 2018 World Rally Championship Ford Fiesta WRC 2020 World Rally Championship Toyota Yaris WRC 2021 World Rally Championship Toyota Yaris WRC

 WRC-rallide võidud 

 WRC-rallide võidud 2008
  Mehhiko ralli
  Jordaania ralli
  Saksamaa ralli

Ta on saavutanud 2025. aasta jaanuari seisuga 62 rallivõitu ja on üks kahest sõitjast (koos Juha Kankkuneniga), kes on võitnud maailmameistritiitli kolme erineva tootjafirmaga. Ta on sõitnud välja parimaid tulemusi mitmes arvestuses, sealhulgas kõige rohkem kogutud meistrivõistluste punkte, suurim arv etapivõite, suurim arv punkte ühe hooaja jooksul, suurim arv punktikatsete võite jne. 
Suurima punktivahega MM võit meeskonnakaaslase ees: 128 punktiline edu Jari-Matti Latvala ees 2013. aasta maailmameistrivõistlustel
Suurima punktivahega MM võit 2. koha ees: 114 punkti, 2013. aasta maailmameistrivõistlustel (290 punkti Ogier versus 176 punkti Thierry Neuville)Statistics. Closest titles. juwra.com,  Retrieved 18 February 2019.
Rallivõit väikseima eduga: 0,2 sekundit Jari-Matti Latvala ees Jordaania rallil 2011. aastal (0,2 sekundiga võitis ka Ott Tänak Sardiinia rallil 2024. aastal Ogier' ees)Statistics. Closest wins. juwra.com,  Retrieved 18 February 2019.
Tootjafirmad, kelle autodega ta on võitnud Monte Carlo ralli: 5 (Peugeot 2009. aastal; Volkswagen 2014, 2015 ja 2016; Ford 2017 ja 2018; Citroën 2019 ja Toyota 2021)
Kiiruskatsete võite ühe hooaja jooksul: 46,25% (111 võitu 240-st)
Liidrikohal olek ühe hooaja etappide kiiruskatsete ajal kokku: 62,92% (151 240-st)
Suurim punktiskoor ühe hooaja lõpuks: 290 punkti 2013. aasta maailmameistrivõistlustelStatistics. Closest titles. juwra.com.
Võidetud maailmameistrivõistluste punkte kokku: 2991 (2008–)Statistics - Driver points scored.  juwra.com. Retrieved 4 June 2023.
 Punktikatsete võite kokku: 46Statistics - Stage wins. juwra.com. Retrieved 21 July 2024.
 Punktikatsete võite hooajal: 9 13-st 2015. aasta maailmameistrivõistlustel

Isiklikku
Ogier on abielus Saksa telesaatejuhi Andrea Kaiseriga, neil on 2016. aastal sündinud poeg Tim.Sébastien Ogier papa : Sa femme, Andrea, a mis au monde un petit garçon. purepeople.com, 17. juuni 2016.

Alates 2014. aastast on Sébastien Ogier Prantsusmaal Make-A-Wish Foundationi patroon. See on heategevusorganisatsioon, mis toetab kriitiliste haigustega lapsi. 2021. aastal annetas ta 10 000 eurot oma 2021. aasta Safari rallilt saadud auhinnarahast heategevuseks Nakuru lasteprojektile, mis on loodud laste haridustee toetuseks Keenias, ja Ol Pejeta loodushoiualale, mis kaitseb Kesk-Keenia elusloodust (sh musta ja valget ninasarvikut).Safari Rally winner Ogier donates towards education, conservation. citizen.digital, 14. juuli 2021.

Viited

Välislingid

Profiil ewrc-results.com
 Ogier: Eestisse tagasituleku plaani mul pole. sport.postimees.ee, 18. juuli 2021.
 Ogier sõitis Monte Carlos ilmselt viimast korda: mullu meie seast lahkunud onu aitas mul sel korral võita. sport.delfi.ee, 26. jaanuar 2025.

Kategooria:Prantsusmaa autorallisõitjad
Kategooria:Sündinud 1983